Diari Oficial de la Generalitat Valenciana


Sumari del DOGV 8263, del 28-03-2018 (2018/2026)

RESOLUCIÓ de 30 de gener de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 25/14-AIA Riba-roja de Túria.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8263

Data del DOGV
:   28-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2026


Data del document
:   30-01-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Riba-roja de Túria
    * impacte ambiental

RESOLUCIÓ de 30 de gener de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 25/14-AIA Riba-roja de Túria. [2018/2026]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 25/14-AIA Riba-roja de Túria.  
  
«Declaració d'impacte ambiental  
Expedient: 25/8399-WBN.  
Títol: Planta de comerç a l'engròs de productes de rebuig (RSI).  
  
Promotor: Trans-Sabater, SA.  
Òrgan substantiu: Direcció Territorial de Medi Ambient de València, expedient AAIII/2008/41/46.  
Localització: polígon industrial de la Reva, sector 13, carrer dels Fogainers, s/n, parcel·la 12, terme municipal de Riba-roja de Túria.  
  
Descripció del projecte  
Trans-Sabater, SA, disposa d'una instal·lació existent i en funcionament amb llicència d'activitat per a la selecció de residus sòlids industrials no perillosos concedida per l'ajuntament en 2003. Disposa, així mateix, d'inscripció en el registre de gestors de residus (núm. 659/RT/RNP/CV i 310/RTA/RNP/CV). Es localitza en el polígon industrial de la Reva, sector 13, carrer dels Fogainers, s/n, parcel·la 12, del terme municipal de Riba-roja de Túria (València).  
A causa de la capacitat de tractament de la instal·lació, tramita davant del Servei Territorial de Medi Ambient l'autorització ambiental integrada de la planta de comerç a l'engròs de productes de rebuig (RSI), d'acord amb l'annex II de la Llei 2/2006, de 5 de maig i el Decret 127/2006, de desplegament d'aquesta (subcategoria 5.1, valorització de residus no perillosos amb capacitat superior a 10 t/dia). L'esmentada autorització comprén l'autorització necessària per a actuar com a gestor de residus no perillosos (operacions de valorització i eliminació), d'acord amb l'article 27 de la Llei 22/2011, del 28 de juliol.  
L'activitat s'exerceix en una parcel·la de 12.202 m², en la qual s'han delimitat zones per mitjà d'estructures de formigó, destinades a la selecció i emmagatzematge dels diferents residus, sobre el sòl o en contenidors. Durant la tramitació de l'autorització, s'ha construït una nau que cobreix una superfície de 4.144 m². Es disposa d'equips per a l'exercici de l'activitat: bàscules, grues, pales carregadores, garbelles, trituradores, cintes transportadores, electroimant, premses, etc. Disposa de connexió a la xarxa d'aigua potable i pou propi, autoritzat per la Confederació Hidrogràfica del Xúquer al maig de 2003 amb un volum màxim anual de 7.000 m³. Disposa de connexió a la xarxa elèctrica a través de centre transformador. S'empra gasoil com a combustible de la maquinària, per la qual cosa es disposa d'un depòsit per a consum propi. Hi ha dos punts de connexió al clavegueram, un per cada xarxa (pluvials i residuals).  
  
Les operacions de gestió de residus que es desenvoluparan en la instal·lació són:  
- R12, valorització per la classificació, trituració, embalatge, premsatge i condicionament de certs residus no perillosos per a produir combustible derivat de residus. Capacitat de 260.000 t/any.  
- R3, valorització pel triturat i posterior garbellament de residus de fusta i poda amb destinació a empreses de fabricació d'aglomerat. Capacitat de 70.000 t/any.  
- R13, valorització per emmagatzematge de certs residus no perillosos. Capacitat de 20.000 t/any.  
Es reben residus de diferents procedències. Si no estan classificats en origen, es depositen en la zona d'aplec. Si ho estan, es descarreguen en la zona d'emmagatzematge específica. El tractament de cada residu depén del seu estat i naturalesa i la seua destinació:  
- Els residus plàstics es premsen i embalen (LER 15 01 02 i 16 01 19) o es desmunten i es trituren (LER 15 01 02) per a destinar-los a la fabricació de gransa.  
- Els residus de fusta (LER 15 01 03, 17 02 01, 19 12 07 i 20 01 38) es trituren i es refinen per a destinar-los a la generació d'energia o a la fabricació de taulers d'aglomerat.  
- Les restes de poda es trituren i es garbellen per a l'ús en la generació d'energia (LER 02 01 03) o en processos de compostatge (LER 03 01 01).  
- El paper i cartó es premsa i s'embala per al reciclatge (LER 03 03 08, 15 01 01, 19 12 01 i 20 01 01).  
- Respecte a la ferralla, se selecciona en funció del metall i premsatge per a fosa (alumini i coure, LER 17 04 02 i 17 04 01) o es remet a tercers per a la seua fragmentació (ferro LER 17 04 05).  
  
- Els residus sòlids industrials no perillosos arreplegats presenten residus mesclats de distinta naturalesa que es depositen en la campa i se seleccionen i es classifiquen per a seguir el tractament adequat. El rebuig (LER 20 03 07) es destina a abocador. Els enderrocs (LER 17 08 02, 17 09 04, 17 01 07 i 17 05 04) es destinen a planta de tractament d'enderrocs. Els metalls (17 04 05 i 17 04 07) es remeten a una fragmentadora. Finalment, la mescla de residus resultant (LER 19 12 12) que pot estar formada per diferents residus, es destina a la generació d'energia (enerfuel).  
- Els residus d'aparells elèctrics i electrònics se seleccionen per a la seua gestió a través d'un sistema integrat de gestió, mentre que els CD es trituren per a destinar-los a generació d'energia incorporant-los a l'enerfuel (LER 20 01 36).  
- Els residus voluminosos (LER 20 03 07), generalment mobles, són triturats (excepte els matalafs) i s'incorporen a l'enerfuel per a destinar-los a la generació d'energia.  
  
Tramitació administrativa  
Amb data 1 de març de 2014, va tindre entrada en aquesta conselleria una consulta remesa pel Servei Territorial de Medi Ambient, sobre la necessitat de declaració d'impacte ambiental per a la instal·lació, tenint en compte que, entre altres, realitza operacions de gestió de ferralla. La consulta adjuntava:  
- Projecte bàsic per a l'autorització ambiental integrada i dos annexos.  
- Resposta de l'empresa a requeriment d'esmena, per mitjà de la qual es va presentar estudi d'impacte ambiental de març de 2007.  
Amb data 5 de juliol de 2013, es va emetre un informe del Servei d'Avaluació d'Impacte Ambiental on s'indica la necessitat d'avaluació d'impacte ambiental del projecte, d'acord amb l'epígraf 6.c.2 de l'annex I del Decret 162/1900, de 15 d'octubre, modificat pel Decret 32/2006, de 10 de març.  
Amb data 16 de gener de 2014, ha tingut entrada l'ofici del Servei Territorial de Medi Ambient, a fi d'obtindre la declaració d'impacte ambiental del projecte. A aquest s'adjunta:  
- Estudi d'impacte ambiental actualitzat amb data agost de 2013 i document de síntesi.  
- Certificats d'informació pública mitjançant un edicte en el tauler d'anuncis municipal (16.09.2013) i anunci en el DOGV (20.09.2013), sense que s'hagen rebut al·legacions.  
  
Afeccions legals  
La gestió de residus queda regulada per la normativa en la matèria, en particular, en la Llei 22/2011, de 28 de juliol; en la Llei 20/1986, de 14 de maig i en la Llei 10/2000, de 12 de desembre, així com el seu desplegament reglamentari. Entre altres, el Reial decret 208/2005, de 25 de febrer, que regula la gestió dels residus d'aparells elèctrics i electrònics.  
  
El Reial decret 9/2005, de 14 de gener, en l'annex I, enumera les activitats potencialment contaminants del sòl, entre les quals es troba el comerç a l'engròs de ferralla i productes de rebuig.  
El soroll generat per les activitats queda regulat per la Llei 7/2002, de 9 de desembre i el Decret 266/2004, de 9 de desembre.  
Es tracta d'una activitat potencialment contaminant de l'atmosfera, en estar inclosa en el grup C del catàleg contingut en el Reial decret 100/2011, de 28 de gener.  
Tot això, sense perjudici de les autoritzacions que calga obtindre d'altres organismes, de conformitat amb la normativa sectorial que siga aplicable.  
  
Consideracions ambientals  
La planta de gestió de residus de Trans-Sabater, SA, s'ubica en el polígon industrial de la Reva, a Riba-roja de Túria, que es localitza en la confluència de l'autovia del Mediterrani (A-7/E-15) i l'autovia de l'est (A-3). El polígon industrial està travessat a més per la carretera CV-374 i el ferrocarril. Es tracta d'un àmbit industrial, amb bons accessos per al transport de materials. A pesar del caràcter industrial de la zona, a uns 450 a l'oest i separat per la carretera CV-374, es localitza una urbanització residencial (Pla de la Reva). L'entorn del polígon industrial està ocupat per cultius. L'àmbit no està afectat per riscos naturals rellevants i té caràcter antròpic. No hi ha espais o elements naturals que es poden veure's afectats per l'actuació.  
Només es preveu la gestió de residus no perillosos, d'origen industrial principalment. Anteriorment, l'activitat s'exercia bàsicament en l'exterior, excepte el triatge manual de paper, cartó i plàstic i la trituració de plàstic, que genera una quantitat significativa de pols. En l'actualitat, s'ha construït una nau que cobreix un terç de la parcel·la, a fi de corregir l'emissió de partícules en suspensió. A més, s'ha instal·lat un sistema d'aigua nebulitzada amb el mateix objectiu. Complementàriament, l'emmagatzematge dels residus es delimita amb tres murs mòbils a manera de contenció. Quan els aplecs no estan sent manipulats, es cobreixen amb una lona. Tota la parcel·la està pavimentada, amb la qual cosa es redueix la resuspensió de la pols per la circulació de vehicles. Periòdicament, es netegen els vials de circulació. A l'entrada i eixida es controla que els camions van tancats i coberts per a evitar vessaments i sobreeiximents. S'indica que s'ha presentat l'informe de situació de sòls previst en la normativa.  
  
Segons s'indica, la tanca metàl·lica perimetral permet retindre els residus de poc pes arrossegats pel vent. Periòdicament s'hi arrepleguen per a evitar-ne l'acumulació.  
Per a evitar la transmissió de soroll i vibracions a causa de la maquinària, aquesta s'instal·la separada de la paret i els pilars 1 m i sobre dispositius antivibració (tipus tac silenciador). Es va realitzar auditoria acústica en 2005, en horari diürn i es va tindre en compte el compliment dels nivells màxims establits per a ús industrial.  
L'aigua de pluja es canalitza a la xarxa de pluvials del polígon. Per a evitar l'abocament de residus arrossegats per la pluja, es disposa d'un sistema de decantació primària, situat en l'interior de les instal·lacions, en subterrani. Els llots generats són retirats periòdicament per gestor autoritzat.  
Els residus perillosos generats per l'activitat s'emmagatzemen en l'interior de nau, en contenidors adequats, i s'entreguen a gestor autoritzat. L'empresa ha elaborat un pla de prevenció i reducció de residus perillosos per a reduir la quantitat i perillositat dels residus que genera.  
  
Altres mesures preventives i correctores aplicades són el manteniment periòdic de la maquinària i els equips; la disposició de cubetes per a depositar envasos de matèries primeres líquides emprades en les tasques de manteniment; la disposició de material absorbent per a l'arreplega de vessaments o fugues i també de mitjans de prevenció d'incendis. La instal·lació ha adoptat un sistema de gestió ambiental (norma UNE.EN.ISO 14.001) i ha procedit al seu certificat.  
En el programa de vigilància ambiental es preveu la realització d'auditories acústiques i de mesuraments del nivell de partícules emeses a l'atmosfera (cada 5 anys), el control periòdic de les aigües abocades (anual) i el control documental dels residus perillosos produïts.  
  
Consideracions jurídiques  
El projecte s'ha sotmés al procediment d'avaluació d'impacte ambiental, d'acord amb l'apartat 6.c.2 de l'annex I del Decret 162/1990, de 15 d'octubre, del Consell de la Generalitat, pel qual s'aprova el reglament per a l'execució de la Llei 2/1989, de 3 de març, d'impacte ambiental i modificat pel Decret 32/2006, de 10 de març.  
L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.  
L'article cinqué de la Llei 2/1989, de 3 de març, atribueix a l'òrgan ambiental la competència per a la formulació de les declaracions d'impacte ambiental dels projectes a què s'aplique aquesta llei.  
L'article 15 del Decret 85/2013, de 28 de juny, del Consell, pel qual s'aprova el reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent,  
  
Declaració d'impacte ambiental  
  
Primer  
Estimar acceptable, només a l'efecte ambiental i sense perjudici de l'obtenció prèvia de les autoritzacions sectorials que se li apliquen, l'activitat de gestió (arreplega, emmagatzematge i valorització) de residus no perillosos (principalment fusta, metalls -incloent-hi RAEE-, paper, cartó, plàstic) promogut per Trans-Sabater, SA, en el polígon industrial de la Reva, sector 13, carrer dels Fogainers, s/n, parcel·la 12, del terme municipal de Riba-roja de Túria (València), sempre que aquest es desenvolupe amb les previsions del projecte, l'estudi d'impacte ambiental i la resta de documentació que hi ha en l'expedient i s'adopten les mesures indicades en estudi d'impacte ambiental.  
  
  
Segon  
Qualsevol modificació o ampliació del projecte presentat haurà de ser comunicada a l'òrgan ambiental competent que establirà, si cal, l'aplicació de noves mesures correctores.  
  
Tercer  
Notificar a les persones interessades que contra aquesta resolució, per ser un acte de tràmit, no es pot interposar cap recurs; sense perjudici que puguen utilitzar-se els mitjans que en defensa dels seus drets es consideren pertinents.  
  
Quart  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 de l'esmentat Decret 162/1990, de 15 d'octubre, del Consell de la Generalitat, pel qual s'aprova el reglament per a l'execució de la Llei 2/1989, de 3 de març, d'impacte ambiental.  
  
València, 13 de juny de 2014.- El director general d'Avaluació Ambiental i Territorial: Juan Giner Corell.»  
  
València, 30 de gener 2018.- El director general de Medi Natural i d'Avaluació Ambiental: Antoni Marzo i Pastor.